
(1218:CJj Jlp- - i^j-ll Zs*6> ljLj - £ts>JI oLiS - ^JLu-o 



19 

(1) 

( 2 ) 

(3) 

(4) 

( 5 ) 



21 








jL 



:^( 3 ) 



£ (2) 



^£(1) 



^lf X/3 (& L tfl oT ^ JI £ Ji Jt Z_/ L 9 tjfy «('(/ jc> jA 4 v> fl« : 

9 BAQEE-UL-GHARQAD KI ZIYARAT: 

Ye Madina Tayyiba ka qabrastaan hai, Haaji wahan jaye sahaba kiraam 
(Ra) aur tamaam mo’mino ke liye istighfaar aur buland darjaat ki dua 
kare. Albatta qabrastaan mein daakhil hote waqt ye dua padhna mustahab 
hai: 

“Assalaamu alaikum ahlad-diyaar minal mu’mineena wal muslimeen, 
wa innaa in-shaa-Allaahu bikum lalaahiqoon (wa yarhamullaahul 
mustaqdimeena minna wal musta>khireen) as’alullaahu lanaa walakumul 
aafiyah.” 

NOTE: Baqee-ul-Gharqad ko Jannatul Baqee’ ya 
jannatul mu’allaah kahne ka saboot nahi mila. 

NOTE: “Baqee-ul-Gharqad mein Madfoon har shakhs 
jannati hai” Iski koi daleel nahi hai. 

o Shohadaa e Uhad ki ziyarat: 

Haaji Shohadaa e Uhad ke paas jaae aur unke darajaat ki bulandi ke liye 
dua kare. Yahan bhi baqee ul gharqad (Qabarastaan) waali dua padhna 
masnoon hai. 

O Masjid E Quba ki Ziyarat: 

Haaji ba wuzu ho kar Masjid e Quba jaae aur do rakat namaaz ada kare 
jiska sawab ek umrah ke barabar hai. 

Note: Hafte ke din Masjid-e-Quba jaana sunnat hai. 

Madina Tayyiba mein qiyaam ke dauraan masjid e Nabawi mein chalees 
(40) namazein laazmi aur zaruri samajhkar ada kama kisi bhi saheeh hadees 
se sabit nahi hai aur na hi sahaba kiraam (Ra) ne aisa amal kiya hai balke 
jitni bhi namazein padhne ka mauqa mile sa’adat hai. Yaad rahe in namazo 
ka Hajj wa umrah se koi ta’alluq nahi. Is baare me pesh ki jaane waali 
Hadees zaeef hai. Jabke is zaeef hadees ke muqaable me saheeh hadees 
maujood hai jisme kisi bhi jagah, Ilaaqa ya masjid ki koi takhsees nahi 
aur is mein chaalees (40) namazo ki bajaae 40 Din ka zikr hai. Hadees ka 
matan ye hai: (Jisne Chaalees Din tamaam namaazein baajama’at takbeere 
oola ke saath ada ki uske liye do cheezoun se bara’at likh di jaati hai: 
1 . Jahannam ki aag se 2. Nifaaq se. 

NOTE: Hajj ke qabool hone ke liye madina jaana 
zaruri nahi aur shart nahi. Main to is baat par zor 
dunga ke Haji Madina tayyiba bhi jaae taake jo Hajj 
ko jaae wo Madina tayyiba ki ziyarat aur waha ke 
ajar o sawaab se mahroom na ho aur waha ke ajar o 
sawaab ko bhi hasil kame ki koshish kami chahiye. 
Laikin jo log ye tasawwur karte hain ke Madina gae 
baghair Hajj qabool nahi hota ye khayaal ghalat aur 
bila daleel hai. 

InshaaAllaah is tarah Hajj Qur’aan wa sunnat ke tareeqe par 
mukammal hoga. 



Madina Tayyiba ka 
Mubarak Safar 

Masjid e Nabawi me ek namaaz ka sawaab ek hazaar (1000) namazo ke 
barabar hai aur Masjid e Haram me ek namaz ka sawab ek lakh (100000) 
namazo ke barabar hai aur Masjid e Aqsa me ek namaz ka sawab 250 namazo 
ke barabar hai. 

Haaji agar Madina Tayyiba ki taraf safar kama chahe to Masjid e Nabawi ki 
ziyarat ki niyyat kare albatta Madina tayyiba pahunch kar iske liye darje zel 
ziyaratein mashroo’ hain: 

o MASJID E NABAWI KI ZIYARAT 

Masjid e Nabawi me daakhil hote waqt dua padh kar daakhil ho phir 
tahiyyatul masjid padhe, albatta Riyaazul Jannah (Jannat ki kyariyo me 
se ek kyari jo Allaah ke rasool |ju ke member aur ghar ke darmiyaan ka 
hissa hai) me do rakat nafil padhna afzal hai. 

o QABAR E RASOOL KI ZIYARAT 

Haaji aap ki qabar e mubarak ke pass jaae, intehaaee adab wa ehteraam 
ke saath dheemi aawaaz mein salaam kahe aur durood padhe phir Abu 
Bakr siddiq (Ra) aur Umar e Farooq (Ra) ko bhi salaam kahe. 

11th /12th / 13th Zul-Hajjaah 

0 Ayyam e tashreeq (11th /12th/ 13th Zul Hajja) ki raatein mina mein 
guzaarna aur rozaana zawaal e aaftaab ke baad jamrae oola aur jamrae 
wusta aur jamrae ukhba ki bit-tarteeb rami (Kankriyan maama) kama 
chahiye. 

Jamrae oolaa aur jamrae wusta ko Allahu akbar keh kar kankriyan maame 
(Rami) ke baad qibla rukh khade hokar duaein maangna chahiye. Laikin 
jamrae ukbah ki rami (kankriyan maama) ke baad duaein maange baghair 
waapas palat aana chahiye. 

• Jis haji ko ginti mein shak ho jaae to jis ginti par use yaqeen hai us par 
e’temaad karte huwe baqi ginti mukammal kare. 

0 Qiyaam e mina ke dauraan mumkin ho to rozaana makka jaakar tawaaf 
kare. (sirf tawaaf kare sa’ee na kare) 

Masjid e khaif me baajama’at namaazein ada kare.(masjid e kheef mein 
70 nabiyo ne namaaz padhi) 

bakasrat tahleel wa takbeer, hamd o sana, tawba wa astagfaar aur duaein 
maangne ki koshish kare. 

0 12 zul hajja ko mina se waapas aana ho to ghuroob e aaftaab se qabl mina 
se nikal jaae. Aur agar mina se nikalne se pahle suraj ghuroob hojaae 
to phir 13 zul hajja ko zawal ke baad rami karke mina se waapas aana 
chahiye. 

0 Makkah mukarrama pahunch kar ghar rukhsat hone se qabl tawaaf e wida 
ada kare. 

• B aaz haaj i hajj ke baad j addah waghaira j aate hai unko chahiye ke tawaafe 
widaa karke j addah jaaein, phir ghar j aana ho to tawaafe widaa dubaara 
kare. 

NOTE: Haiz aur nifaas waali aurtein tawaaf e wida nahi 
karengi, Un ke liye choot hai. 

NOTE: Agar Tawaaf e ziyaarat watan lautne ke khareeb 
karta hai to tawaaf e wida ki bhi niyyat shaamil karsakta 
hai. 

NOTE: Majboor insaan ke liye doosro ko naaeb banana 
jaaez hai. 




e ifaaza ke baad bhi do rakat namaaz padhle), zamzam piye aur kuch hissa 
sar par dal le. Phir safa wa marwa ki sa’ee kare aur Makke mukarrama se 
mina waapas aajaae. 



NOTE: In kaamo ke aage ya peeche hone se koi harj nahi 
hai lehaaza tarteeb chodne se dam(Bakra zabah kama) 
wajib nahi hota. 

NOTE: 10 tareekh ko jamrae kubra ko kankriya maarlene 
se haji par Ehraam ki paabandiyan khatam hojati hain. 
Sirf haji apni biwi se hambistari nahi karsakta, albatta 
tawaafe ziyaarat aur sa’ee karlene ke baad biwi se 
hambistari kama bhi jaaez hai. (Albani) 

Ek doosre qaul ke mutaabiq 10 tareekh ke chaar kaamo 
me se koi do kaam kame ke baad hi ehraam utaar kar 
saada libaas pahen sakta hai aur aakhri kaam karle to 
biwi se hambistari bhi halaal hojaaegi. (Bin baz) 

MULAAHAZA: Ehtiyaat ka taqaaza ye hai ke do kaam 
kame ke baad hi ehraam kholein taake ikhtelafaat se 
bacha jaae. Agar kisi ne ek hi kaam kame ke baad 
ehraam khol diya ho ya ehraam ki paabandiyo ka 
ehtimaam na kiya to koi kaffaara ya dam laazim nahi 
aaega kyunke shaik Albani (r.a) ke paas ehraam kholne 
(tahallule awwal - ehraam ki paabandiyo se aazaadi) 
ke liye chaar me se ek kaam kaafi hai. Jaha tak biwi se 
hambistari ki ijaazat ka masla hai wo chaar kaam kame 
ke baad hi halaal hai is me kisi ka ikhtilaaf nahi. 

NOTE: Is masle me ek baat ka khayaal rahe ke 10 zul 
hajja ko kankriya maame ke baad haaji Ehraam nikaal 
kar aam libaas pahen sakte hain. Laikin agar raat hojaae 
aur wo tawaafe ziyaarat na kar sake to aisi surat me phir 
Ehraam baandh kar tawaaf e ziyarat karega aur tawaaf e 
ziyarat ke baad Ehraam utaar kar aam libaas pahen sakta 
hai. 

NOTE: (Agar kisi ne maghrib ke baad Ehraam dubaara 
nahi baandha aur aam kapdo me hi tawaaf e ziyaarat 
karliya to baaz ulamaae kiraam ne kaha ke jaaez hai, 
kyunke Ehraam dubaara baandhna farz nahi hai.) 
WAllaahu a’lam. 

<E> 10 Zul Hajja ko muzdalifa se mina pahunche, muzdalifa se rawaana hote 
huwe kankriyan lele, ya mina ke maidaan se bhi lijaasakti hain, jinka 
hajam(size) chane ke daane se kuch bada ho. 

NOTE: kankriyo ko dhona bid’at hai. 

10 Zul Hijja ko ye chaar kaam karne hain: 

Das(10) zul hajjah ko ye chaar kaam karne hai: 

1. Rami 2. Qurbaani 

3. Halaq ya Taqseer 4. Tawaaf e Ifaaza wa Sa’ee 

0 1st : Tulooe aaftaab ke baad Jamrah ki taraf rukh kar ke mina seedhe 
haath ki taraf aur makkah baaein(left) janib rahe. Bade jamre ko ek ek 
karke saat(7) kankriya Allaahu Akbar kahkar maare aur uske baad talbiya 
band kare. Aur tulooe aftaab se qabl kankriya maama jaaez nahi(Tirmizi) 
Albatta zawaal e aaftaab (Dopahar) ke baad raat tak kankriya maama 
jaaez hai. 

• Jamraat ko kankri maarte waqt sirf kankri maare, doosri cheezein phenk 
kar maama ghalat hai, nazdeek jaakar maarein, kankri kunwa numa gadhe 
me gire kaafi hai khambe ko lagna zaroori nahi. 

0 2nd : Jamra e uqbah ki rami (Kankriyan maama) ke baad qurbani 
kare aur mumkin ho to is se kuch paka kar khaae. is gosht me gharebo 
ka zaroor khayaal rakhe. In me se khaau aur qana’at se baith rahne 
walo aur sawal karne walo ko bhi khilao. 

Oont(camel) aur gaae(cow) mein 7 log shareek hosakte hain. Hadi ke 
jaanwar ki isteta’at na ho to ayyaam e Hajj me teen roze aur ghar aane ke 
baad saat roze rakhiye. 

• Hadi ke liye Ar-Rajehi bank me paise jama karsakte hain. 

0) 3rd : qurbani ke baad halaq(sar mundwaana) ya taqseer(cutting) karwaae aur 
Ehraam ki chaadarein utaar kar aam libaas pahen le. Halaq afzal aur taqseer jaaez 
hai. Aur halaq ya taqseer Haji ke seedhi jaanib se shuru kare. 



4th: Mina se Makke mukarrama jaakar tawaaf e ifaaza kare. (is tawaafe 
e ifaaza me iztebaa’ aur ramal saabit nahi lihaaza na kare, Albatta har 
tawaaf ke saat chakkar ke baad do rakat namaaz saabit hai. Lihaaza tawaaf 

shareeka lahu Lahul mulku wa Lahul hamdu Wahuwa Alaa Kulli Shai-in 
Qadeer.” (Allaah ta’ala ke alaawa koi ibaadat ke laaeq nahi hai, Wo akela 
hai, uska koi shareek nahi hai, is kaaenaat ki baadshaahat usi ki hai, tamaam 
ta’rifein usiko sazawaar hain aur har cheez par qudrat rakta hai) 

Aur ye dua bhi sabit hai: 

“Innamal khairu khairul aakhirah” (Bilaashubha haqiqi bhalaaee to 
aakhirat ki bhalaaee hai) 

Albatta takheer hone wale agar das tareekh ko Tulooe fajr se pahle 
maidaan e arfaat pahunch jaaein to unka rukn bhi ada hojaaega. 

Imaame Masjid e Nimrah ke saath namaaz na mile to akele ya jama’at 
bana kar namaaz ada ki jasakti hai. 

• 8 Zul hajja aur 9 Zul Hajja ki darmiyaani raat ko mina mein qiyaam ko 

wajib samajhna sahi nahi hai balke sunnat hai. Ma’mooli samajh kar 
nazar andaaz bhi na kare. 



MUZDALIFAH 

0 Ghuroob e aaftaab ke baad namaaz e magrib ada kiye baghair sukoon wa 
viqar ke saath talbiyah kahte huwe muzdalifah rawaana hojaae. 

• Arfah se rawaana hote waqt bahtar hoga ke wuzu karke rawaana ho, agar 
muzdalifa aadhi raat (12 baje) tak bhi naa pahunch sake to raaste hi me 
maghrib aur isha ada kar lein. 

0 Muzdalifa pahunch kar maghrib aur isha ki namaazein ek azaan aur do 
iqaamat ke saath qasar karke ekhatta ada kare. 

0 Raat so kar guzaama aur 10 Zul aijja ki namaaz e fajar ma’mool ke waqt 
se thoda pahle (Ya’ni fajar ka waqt shuru hote hi) ada kama chahiye. 

0 Namaaz e fajar bajama’at ada kame ke baad mash-arul haraam pahadi ke 
daaman me (ya jahan kahin bhi jaga mile) qibla rukh hokar haath buland 
karke suraj tulu hone se qabl khoob roshni phailne tak takbeer wa tahleel 
kahna, tauba wa istighfaar kama aur duaein maangna chahiye. 

0 Tuloo-e-aaftaab se qabl sukoon wa viqar ke saath talbiyah kahte hue mina 
rawaana hona aur raaste mein waadi e muhassar se tezi se guzama chahiye. 

• Kamzor aurto aur umar raseeda aur ma’zoor hazraat ke liye aadhi raat ke 
baad bhi muzdalifa se mina ko jaana jaaez hai.laikin kankriyan suraj tulu 
hone ke baad hi maari jaae. 





MINA 



G Phir mina pahunch kar Zohar ki namaaz ada kare, saari namaazein apne 
apne waqt par Qasar ke sath ada kare. 

G 9TH ZUL HAJJA (YAUM-E-ARFAH) ko tulue aaftaab ke baad 
takbeer “Allaahu Akbar” wa tahleel “Laa ilaaha illAllaah” aur Talbiya 
kahte huwe mina se arfaat ke liye rawana hojaae. 

FAZEELAT: Arfah ke din se badh kar koi din nahi jis mein bande 

kasrat se jahannam se aazaad hote hain. 

Aur Allaah ta’ala qareeb hota hai. Phir in hajiyo ka zikr farishto se 
fakhriya taur par karta hai. Aur poochta hai bataao ye log yahan kyun aae 
hain ? 

Beshak Allaah ahle arfaah ka fakhriya zikr karte hain aasmaan walo se, 
dekho mere bande aae hain. 

G Haajiyo ke liye Arfah ke din roza rakhna jaez hai kyunke Shaik Albani ne 
roze se mana’ kame wali Hadees ko za’eef kaha hai laikin mustahab ye 
hai ke roza na rakhein, lehaaza Shaik Albani ne farmaya ke roza na rakhne 
ki soorat hi me Arfah ke din ki ibaadat me haaji ko zyaada aasaani rahegi, 
aur Saheeh Muslim me roza na rakhne ko mustahab saabit karte hue yoo 
baab baandha gaya hai “Arfah ke din, maidaane Arfaat me Haajiyo ke 
liye roza na ra kh na mustahab hai.) 

0 Maidaane arfaat mein daakhil hone se qabl mumkin ho to “Waadiye Nimrah” 
mein qiyaam kare phir zohar ke waqt maidaan e arfaat me Imame Hajj ka 
khutba sune, uske baad zohar aur asar ki dono namaazein ek azaan aur do 
iqamat ke saat baajamaat qasar (do do rakat karke) ada kare. 

Wadiye nimrah me tahema aur masjid e nimrah me aana mumkin na ho to 
apne khaimo me zohar ke waqt zohar aur asar ki dono namaazein ek azaan 
aur do iqaamat ke saat baajamaat qasar (do do rakat karke) ada kare. 

0 Zohar aur asar ki namaazein ada kame ke baad arfaat me daakhil hona 
aur jabal e Arfah (Jabl-e-rehmat) ke daaman me (ya jahan kahin bhi 
jagah muyassar ho) wuqoof kama, qibla rukh khade ho kar haath buland 
karke Qur ’aani wa nabawi duaein maangna aur darmiyaan me takbeer wa 
tahleel aur talbiyah bhi kahna chahiye. 

• Us din is dua ko padhna chahiye kyunke ye saabiqa ambiya alaihimus 
salaam aur aap m ki sunnat hai: “Laa ilaaha IllAllaahu Wahdahu Laa 

HAJJ 

Qur’aan Wa Sunnat Ki Roshni Mein 

Hajj ki teen qisme hain: 

• Hajj e Tamatto • Hajj e Qiraan • Hajj e Ifraad 

NOTE: Aam taur par hindustani hujjaaj Hajj e Tamatto’ 
hi karte hai. Is kitaab mein Hajj E Tamatto’ ke Ahkaam hi 
zikr kiye jaarahe hain. 

Hajj e tamatto’ ke liye umrah karna zaroori hai. is liye pahle oopar bataae 
gae tareeqe par Umrah kare phir Ehraam khol de. 



Hajj -e-Tamatta ’u ka Tareeqa Hasbe Zail hai: 

Q 8 zul hujja (Yaumut tarwiyah) ko makke mukarrama mein apni qiyaam 
gaah se Hajj ke liye Ehraam bandhe. 

Ip Ehraam baandhne se qabl ghusul kare aur apne jism par khusbo lagaae. 

NOTE: Ehraam ke kapdo par khusbo na lagaae. aur aurtein 
na kapde par khushbo lagaae aur na hi jism par. 

Q Phir Hajj ki niyyat karte hue yoo kahe: “Allaahumma Labbaika Hajj an” 
(Ya Allaah! mai Hajj ke liye hazir hoon) 

Q Buland aawaaz se Talbiya kahe : “Labbaik Allaahumma Labbaik Labbaika 
La Shareeka laka Labbaik Innal hamda Wan Ne’mata Laka Wal Mulk La 
Shareeka Laka ” (Mai hazir hoon, Ya Allaah! Mai tere janaab mein hazir 
hoon, Mai hazir hoon, Tera koi shareek nahi hai, mai hazir hoon, Tamaam 
ta’rifein tere liye hi hain, Aur tamaam Ne’matein teri hi janib se hai, saari 
kaainaat mein teri hi baadshaahat hai, Tu akela hai tera koi shareek nahi 
hai) 

0 Ek baar ye alfaaz ada kare “Allaahumma Hajjatun La Riyaa-a Leeha 
Wala Sum-ah” (Aye Allaah! Hajj se na dikhaawa maqsad hai na shohrat 
matloob hai). 




0 Safa se marwa tak ek chakkar shumaar karke is tarah saat chakkar poore kare. 



NOTE: Is tarah marwa se safa doosra chakkar 
shumaar hoga, saatwa (7th ) chakkar marwa par 
khatam hoga. 

^ Dauraan e sa’ee jo bhi Qur’aani ya saheeh Ahadees ki duaein yaad hon 
padhte rahein ya kisi saheeh duaoun ki kitaab me dekh kar padhein. 

• Sa’ee ke liye wuzu zaruri nahi. 

• Sa’ee me ye dua baaz sahaba se sabit hai: 

“Rabbighfir warham innaka antal a’azzul akram” (Mere rab! Meri maghfirat 
kar aur mujh par rahem kar kyunke tu sabse ziyaada izzat wa karam waala 
hai ) 

• Tawaaf, sa’ee waghaira ke waqt dekha gaya hai ke log camera se tasweerein 
lete hain yaad rakhiye yaadgaar tasaaweer ka lena naa jaaez hai aur haram 
ki tauheen hai. 

• Tawaaf aur sa’ee ke dauraan namaaz shuru hojaae to tawaaf aur sa’ee chod 
kar namaaz me shaamil hojaana chahiye, namaaz ke baad baaqi tawaaf aur 
baaqi sa’ee mukamma karlein. 

||) Sa’ee ke baad mardo ko saare sar ke baal katwaana ya sar mundwana 
chahiye aur khawateen ko ek por baal kaatna chahiye. 

• Umrah kame waale aur hujjaaj ek doosre ke baal nikaal sakte hain, isi 
tarah aurtein ek doosre ke baal ek por ke barabar kaat sakti hai chaahe 
marwa pahadi par ya ghar aakar. 

• Aurtein is baat ka khayaal rakhein ke koi naa mahram unke baal naa kaate, 
mahram hi kaate ya khud aurat kaatle. 

Phir Ehraam ki chaadarein utaar kar aam libaas pahen le. 

InshaaAllaah is tarah umrah Qur’aan wa sunnat ke tareeqe par 
mukammal hoga. 

Padhte huwe muqaam e ibraheem ki taraf aae aur wahan (Ya jahan kahin 
bhi jaga mile) do rakat namaaz ada kare, pahli rakat me (Qul yaa ayyuhal 
kaafiroon) aur doosri rakat me (Qul huwAllaahu ahad) padhe. (iske alaawa 
koi aur suratein ya aayaat padhne me bhi koi haij nahi hai.) 

ZAMZAM 

(£) Namaaz ke baad aabe zamzam (usi jaga taher kar) piye aur kuch sar par 
dale, Baith kar peena bhi jaaez hai. 

Zamzam peene ke baad phir Hajr e aswad ka istelaam kama aur sa’ee ke 
liye safa pahad ki taraf jaana chahiye. 

SA’EE 

Safa pahad par chadhte huwe ye padhe “Inna alssafa waalmarwata min 
shaAAairi Allahi faman hajja albayta awi iAAtamara fala junaha AAalayhi 
an yattawwafa bihima waman tatawwaAAa khayran fainna Allaha shakirun 
AAaleemun” (Yaad rakho safa aur marwa pahadiya Allaah ki nashaniyoun me 
se do nashaniyan hai, to jo koi baitullah ka Hajj ya umrah kare to use un dono 
ka tawaaf kame me koi gunah nahi hai, aur jisne nafli neki ki to Allaah ta’ala 
khadardaan aur khoob jaanne waala hai ) aur phir ye alfaaz kahe: “Abda’u 
Bimaa Bada-Allaahu Bihi ” (Mai usi se shuru karta hoon jisse Allaah ta’ala 
ne shuru kiya hai) 

0 Safa pahadi par chadh kar qibla rukh hokar teen martaba “ Allaahu Akbar” 
kahe phir teen martaba ye kalimaat padhe “ Laa illaaha illAllaahu wahdahu 
laa shareeka lahu lahul mulku wa lahul hamdu Yuhyee wa yumeetu wa 
huwa alaa kulli shai-in qadeer, la ilaaha illalaahu wahdahu anjaza wa’dahu 
wa nasara abdahu wa hazamal ahzaaba wahdahu ” 

(Allaah ke alaawa koi mabood e barhaq nahi, wo akela hai uska koi shareek nahi 
hai, baadshahat usi ki hai, tamaam qism ki tareefein usi ke liye hai, wo har cheez 
par qudrat rakhta hai, uske alaawa koi bhi ma’bood e haqeeqi nahi hai, wo akela 
hai, usne apna kiya huwa waada poora kiya, apne maanne wale bande (Muhammad 
0) ki madad wa nusrat ki aur apne deen ki mukhaalifat kame walo ko usi akele ne 
shikast di), Aur darmiyan mein (khoob) duaein mange. 

(£) Safa se sa'ee ka aaghaaz karke marwa pahadi par jaana aur wahi amal 
dohraana chahiye jo oopar 18th point me diya gaya hai. 

Mard hazraath sabz(Green) nishaani ke darmiyaan tez tez chalein (Auraten nahi). 

Q)Rukn e yamani aur Hajr e Aswad ke darmiyan ye dua padhein. “Rabbana 
aatina fid dunya hasanataun wa fil aakhirati hasanataun waqinaa azaaban- 
naar”. 

(Aye hamare rab! hame is dunya me bhalai ata farma aur aakhirat me bhi 
bhalai se nawaaz aur jahannam ki aag se bacha) 

Aur baaqi tawaaf me jo bhi Qur’aani ya saheeh Ahadees ki duaein yaad 
hoon wo padhna masnoon hai. 

NOTE: Tawaaf ke liye koi makhsoos dua nahi hai. 

Tawaaf ke dauraan guftagu jaaez hai laikin bila wajah 
baat cheet se parhez karein, ibaadat par tawajjoh 
dein. 

Agar aurat haiz ki haalat me ho to tawaaf na kare 
albatta aurat masjid me baith sakti hai.Masjid me haiz 
waali aurat daakhil na hone ki saari hadeesein zaeef 
hai balke iske khilaaf daakhil hone ki ijazat milne 
waali hadeesein maujood hai. 

Ek lakh ka sawab Masjid e Haraam ke liye khaas hai. 

Makkah ki har masjid ki yahi fazilat samajhne me 
ehtiyaat laazmi hai. 

(f) Mardo ko chahiye ke tawaafe qudoom ke pahle teen chakkaro me Tez 
(Ramal) chale, aur baaqi chaar chakkaro me ma’mool ki chaal chalein. 
Aurto ke liye tez(ramal) nahi chalna chahiye. 

(§) Ka’ba ka darwaaza aur Hajre Aswad ke darmiyaani hisse ko Multazam 
kaha jata hai. Yahan par apna chehra, dono haath aur seene ko Ka’be ke us 
hisse se chimta kar gidgida kar dua maangna Nabi aur sahaaba kiraam 
(ra) se saabit hai. 

(§) Isi tarah ka’batullah ke saat chakkar mukammal karein. 

• Tawaaf ke har chakkar me mumkin ho to hajre aswad ka istilaam kare ya 
phir door se hi ishaara karke guzar jaae. 

MUQAM-E-IBRAHIM 

© Saat chakkar pure kame ke baad: “Wattakhizu mim maqaami ibraheema musallaa” 
(Aur turn muqaam e ibraheem ko namaaz padhne ki jaga banaao) 

• HAJR-E-ASWAD ko (daaein Haath se) chu kar ya ishaare se (Istelam 
kar ke) tawaaf shuru kare 

• Ka'batullah ko dekhte hue tawaaf kama aur dua karte jaana jaaez hai. 

NOTE: Hajre aswad ko bosa dena aur agar mumkin 
ho to us par peshani bhi rakhna jaaez hai. 

Aur agar mumkin na ho sake to haath ya chadi se usko 
cho lena aur jisse chuwa hai uska bosa lena jaaez hai. 

Haan agar chuna logo ki bheed ki wajah se mushkil 
ho to haath se ishaara karde laikin ishaare ki surat me 
haath ko bosa na de aur ishaara karte waqt (Raf-ul- 
yadain ki tarah) dono haatho ko buland na kare balke 
sirf daaein (right) haath ka ishaara hajre Aswad ko 
karde. 

NOTE: Ka’ba ko dekhte hi haath uthaana aur dua 
kama chahiye aur ye dua sahabi se sabit hai: 

“Allaahumma antas salaam wa minkas salaam 
fahayyinaa Rabbanaa Bis Salaam” (Ya Allaah ! 
tu saraapa salaamati waala hai aur teri hi janib se 
salaamati hai to aye mere rab ! Jism rooh ki salamati 
ke saath hame jeene ki taufeeq de) 

0 Hajr-e-aswad ke choote ya ishaara karte (istelaam ke) waqt “Allaahu 
Akbar” Ya “Bismillaahi Allaahu Akbar” Kahe. 

FAZEELAT: Hajre aswad aur Rukne Yamaani ko chone se gunah 
dhul jate hai. 

Qayamat ke din Allaah ta’ala hajre aswad laaega, uski do aankhe 
hongi jisse wo dekh raha hoga aur zubaan hogi jisse wo baat kar 
raha hoga, us shaqs ke haq me gawaahi dega jo use haq ke saath 
istelaam kiya hoga. 

Hajre aswad jannat se utaara gaya patthar hai, wo baraf se zyaada 
sufaid tha laikin bani Aadam ki khataaoun ke sabab siyaah(Kaala) 
pad gaya. 

Q RUKN-E-YAMAAN1 ko sirf chue, Bosa na de. Agar choona mumkin na 
ho to phir ishaara kiye baghair nikal jaae. 

• Khawateen ke liye bhi jaaez hai ke wo buland aawaaz se talbiyah kahe 
(Itni ke Qareeb rahne waali khatoon sun le) 

© Jaise hi Makkah ki aabaadi dekhe Talbiyah band karde yeh sunnat hai. 
MAKKAH ME DAKHILA 

• Makkah me din me daakhil hone ya sanyae ulyaa (Baab-ul- u’allah) se 
daakhil hone aur Masjide Haraam me baabe bani shaiba ke muqaam se 
daakhil hone ki agar koi koshish karta hai to Seerate Nabi se iski gunjaish 
zaroor hai laikin ye farz wa laazim nahi hai. Is liye khud bhi mashaqqat me 
na padein aur dusro ko bhi mashaqqat me na dalein. 

• Makkah ya Masjide Haraam me jahan kahin se bhi sahulat ho daakhil ho sakta hai. 

6 Tawaaf se pahle wuzu karle. 

©MAS JID-E-HARAAM me daakhil hote waqt pahle daayaa (right) qadam 
rakhein aur ye dua padhein: 

“Aauzu Billahil Azeem Wa Bi Wajhi hil Kareem Wa Sultaanihil khadeem 
Minash Shaitaanir Rajeem” (Mai azmat wale Allaah, uske karam waali zaat 
aur uske azli wa abadi quwwat wa shaukat ke zariye shaitaane mardood se 
panaah chahta hoon) 

“Bismillah wassalaamu alaa rasoolillaah, Allaahummagh firli zunoobi 
waftah lee abwaaba rahmatik” (Allaah ke naam se aur Rasool |gk par 
salaam bhejte hue masjid me daakhil hota hoo, Ya Allaah! Mere gunaah 
maaf karde aur mere liye apni rahmat ke darwaaze khol de) 

Aur nikalte waqt ye Dua padhni chahiye (left) bayein qadam se niklien: 
“Bismillaah wassalaamu alaa rasoolillaah, Allaahummagh firli zunoobi 
waftah lee abwaaba fazlik ” (Allaah ke naam se aur Rasool |gtpar salaam 
bhejte hue masjid se nikalta hoo, Ya Allaah! Mere gunaah maaf karde aur 
mere liye apne fazal ke darwaaze khol de) 

• TAWAAF me is baat ka khayaal rakhein ke aap ki wajah se doosro ko 
takleef na ho khusoosan hajre aswad ko bosa dene ya choone ke dauraan. 

• Tawaaf shuru kame se pahle kandho waali chadar ka hissa daaein (Right) 
Kandhe ke neeche se nikaal kar baaein (Left) Kandhe par daal le (Haalat e 
Iztebaa’ ikhtiyaar kare) 

Agar Hajj aur umrah ko jaane wale ko makkah pahunch ne me kisi qisam 
ki rukaawat ka khadsha ho to use niyyat karte waqt ye kahna chahiye: 
“Allaahumma mahilli Haisu Habastani” (Ya Allaah! tu mujhe jis waqt aur 
jaha rok dega waheen mere liye Hajj aur Ehraam se nikalne aur Halaal 
hone ki jaga hai) 

Phir agar wo makkah naa pahunch sake to baghair dam diye Halal hojaaega 
yani Ehraam khol sakta hai. 

Agar ye Hajj nafil ho to is Hajj ki qaza bhi nahi, laikin agar farz Hajj ada 
karraha ho to is se Hajj Saaqit nahi hota, jab mustaqbil me istetaa-at ho to 
farz Hajj ada kama laazmi hoga. 

Ehraam baandhne ke liye koi makhsoos namaaz nahi. Albatta kisi namaaz ke 
baad Ehraam baandh le to ye Mustahab hai.Ba’z Ulamaa ne kaha ke Zul Hulaifa 
(Madina ki Miqaat) mein do rakaat namaaz mustahab hai, Ye Ehraam ki namaaz 
nahi hai balke is jagah ki Makhsoos fazilath ki bunyaad par hai. Wallaahu A’lam 



TALBIYAH 

Ehraam baandhne ke baad Buland aawaaz se yun talbiyah pukaare: 
“Labbaik Allaahumma Labbaik Labbaik Laa Shareeka laka Labbaik, Innal 
hamda Wan Ne’mata Laka Wal Mulk Laa Shareeka Lak ” 

(Mai haazir hoon, Ya Allaah! Mai teri janaab me hazir hoon, Mai hazir 
hoon, Tera koi shareek nahi hai, mai hazir hoon, Tamaam ta’rifein tere liye 
hi hai, Aur tamaam Ne’matein teri hi janib se hai, saari kaaenaat me teri hi 
baadshahat hai, Tu akela hai tera koi shareek nahi hai) 

TALBIYAH KI FAZILAT: talbiyah sha’aaire Hajj me se hai. Sabse 
bahtareen Hajj wo hai jis mein talbiyah ki goonj zyaada ho.Talbiyah kahne 
waala talbiyah kahta hai to uske saath daaein baaeinn janib zameen ke 
kinaaro tak tamaam patthar, Darakht aur Kankariya sab “Labbaik” pukaarte 
hain jiska ajr Talbiyah kahne waale ko milta hai. 

Nabi-e-akram se ye duaein bhi sabit hain: 

Labbaik Ilaahal Haq (mai haazir hoo ae ma’boode barhaq) 

Aur Nabi-e-akram se talbiyah ke baad izaafe par iqraar aur ijaazat sabit 
hai. 

“Labbaika Zal Ma’aarij Labbaika Zal Fawaazil” 

“Labbaika Allaahumma Labbaik, Labbaik Wa Sa’daik Wal Khairu fi 
yadaik Warraghbaau Ilaika Wal Amal.” 



UMRAH 

Qur’aan aur Sunnat Ki Roshni Mein 

Hajj e Tamatto’ ke liye umrah kama zaruri hai. Is liye neeche diye gae tareeqe 

par pahle umrah karlein. 

Har umrah kame wale ko chahiye ke: 

O Zarurat ho to pahle baal waghaira kaat le, phir ghusul kare aur jism par 
khushbo lagaae. 

0 HRAAM baandhe yaani mard hazraat apne badan se tamaam sile huwe 
kapde nikaal kar (baghair sile huwe) tahband pahen lein aur chaadar lapet 
lein. Afzal yahi hai ke Ehraam safaid (white) aur saaf suthra ho. Aurat apne 
aam kapde me yaani libaas jo zaib-o-zeenath aur shohrath wa numaish se 
khaali ho. 

• Aisi chappal jo takhne na dhaanpe pahenne ki ijaazat hai. 

NOTE: Hawai jahaaz se Jeddah jaane waale hazraath 
jahaaz me baithne se pahle Ehraam baandh sakte 
hain. Laikin meeqat par pahunchne ke baad Ehraam 
ki dil me niyyat karte hue alfaaz ada karein.. 

NOTE: Niyyat sirf dil ke iraade ka naam hai, namaaz 
aur digar ibaadaat me niyyat dil hi se ki jaati hai laikin 
sirf haj o umrah me dil se niyyat ke saath saath zubaan 
se alfaaz ki adaegi bhi matloob hai. 

MEEQAAT O NEEYAT 

O Meeqaat pahunch kar dil me Umrah ki niyyat kare aur ye kahe “Allaahumma 
labbaika Umratan” (Ya Allaah ! mai umrah ke liye Haazir hoon) 

• Agar aisa nahi kiye aur aage badh gae to phir fidya dena hoga. (ek bakra 
zabah karke ahle makka ke fuqaraa me taqseem kiya jaaega) 

• Agar koi doosro ki taraf se umrah karraha ho to niyyat kame ke saath 

“Allaahumma labbaika Umratan An ” (Ya Allaah! mai umrah ke liye 

Haazir hoon fulaa shaqs ki taraf se) kahte hue us aadmi ka naam bhi le. 

Here I am, 0 Allaah, 
for Umrah 


Allaahumma 
labbaika umratan 

Here I am, 0 Allaah, 
for'Hajj 


Allaahumma 
labbaika hajj an 

0 Allah the intention 
of Hajj is neither 
to show off to any 
one nor to gain any 
popularity 


Allaahumma hajjatan 
laa riyaa'afeeha 
walaa sum' ah 

Here I am, 0 Allaah, 
here I am. Here I am, 
You have no partner, 
here I am. Verily all 
praise and blessings 
are Yours, and all 
sovereignty, You 
have no partner 


Labbaik 

Allaahumma labbaik, 
labbaik laa shareeka 
laka labbaik, innal 
hamda wanne mata 
laka wal mulk laa 
shareeka lak. 

0 Allah! You are the 
Peace, from You is 
the Peace. 0 Allah! 
Greet us with the 
Peace 


Allaahumma antas 
salaam wa minkas 
salaam fahayyinaa 
rabbanaa bissalaam 

I seek refuge in 
Almighty Allah, 
by His Noble Face, 
by His primordial 
power, from Satan the 
outcast. 


A'oozu billaahil 
azeem wa biwajhihil 
kareem wa 
sultaanihil qadeem 
minash-shaitaanir- 
rajeem. 

In the name 
of Allaah, and 
blessings and 
peace be upon 
the Messenger of 
Allaah. O Allaah, 
forgive me my sins 
and open to me the 
gates of Your mercy. 


Bismillaahi 
wassalaamu alaa 
rasoolillaah, 
allaahummaghfirli 
zunoobi waftah lee 
abwaaba rahmatik. 

In the name 
of Allaah, and 
blessings and 
peace be upon 
the Messenger of 
Allaah. O Allaah, 
forgive me my sins 
and open to me the 
gates of Your favor. 


Bismillaahi 
wassalaamu alaa 
rasoolillaah, 
allaahummaghfirli 
zunoobi waftah lee 
abwaaba fazlik. 

With the Name of 
Allah, Allah is the 
Most Great 


Bismillaahi allaahu 
akbar 

Our Lord, give us in 
this world [that which 
is] good and in the 
Hereafter [that which 
is] good and protect us 
from the punishment 
of the Fire 


Rabbanaa aatinaa 
fld-dunyaa hasanah, 
wa fil aakhirati 
hasanah, waqinaa 
azaaban naar 

Indeed, as- Safa 
and al-Marwah 
are among the 
symbols of Allah. 
So whoever makes 
Hajj to the House 
or performs umrah 
- there is no blame 
upon him for 
walking between 
them. And whoever 
volunteers good - 
then indeed, Allah 
is appreciative and 
Knowing. 

Innas safaa 
walmarwata min 
sha'aaerillaah 
faman hajjal baita 
awe'tamara falaa 
junaaha alaihi 
ayy-yattawwafa 
bihimaa waman 
tatawwa'a khairan 
fa-innallaaha 
shaakirun aleem. 

I begin by that which 
Allah began 


Abdaoo bimaa 
bada’allaahu bih 

None has the right to 
be worshipped but 
Allah alone, Who 
has no partner, His 
is the dominion and 
His is the praise, 
and He is Able 
to do all things . 
None has the right 
to be worshipped 
but Allah alone, 
He fulfilled His 
Promise, He aided 
His slave, and He 
alone defeated 
Confederates. 



laa ilaaha illallaahu 
wahdahu laa 
shareeka lahu, lahul 
mulku walahul 
hamdu yuhyee wa 
yumeetu , wahuwa 
alaa kulli shaien 
qadeer, laa ilaaha 
illallaahu wahdahu, 
anj aza wa’dah, wa 
nasara abdah, wa 
hazamal ahzaaba 
wahdah. 

0 lord forgive and 
have mercy, verily 
You are the Most 
Mighty, Most Noble 


Rabbigh fir warham 
innaka antal a'azzul 
akram 

None has the right 
to be worshipped but 
Allah alone, Who has 
no partner, His is the 
dominion and His is 
the praise, and He is 
Able to do all things . 


Laa ilaaha illallaahu 
wahdahu laa shareeka 
lahu, lahul mulku 
walahul hamdu, 
wahuwa alaa kulli 
shaien qadeer 

All good is the good 
of the Hereafter 


Innamal khairu 
khairul aakhirah 

Peace be upon you, 
people of this abode, 
from among the 
believers and those 
who are Muslims , 
and we , by the Will 
of Allah, shall be 
joining you . [May 
Allah have mercy on 
the first of us and the 
last of us] I ask Allah 
to grant us and you 
strength 



Assalaamu alaikum 
ahlad-diyaar minal 
mu mineena wal 
muslimeen, wa innaa 
in-shaa-Allaahu 
bikum lalaahiqoon 
(wa yarhamullaahul 
mustaqdimeena 
minna wal 
musta>khireen) 
as'alullaahu lanaa 
walakumul aafiyah. 

